Diari Oficial de la Generalitat Valenciana


Sumari del DOGV 3579, del 09-09-1999 (1999/7787)

RESOLUCIÓ de 24 d'agost de 1999, de la consellera de Benestar Social, per la qual es modifiquen els crèdits que financen els serveis socials regulats en l'Ordre de 30 de novembre de 1998 i determinats per les resolucions de 28 de gener de 1999, de 16 d'abril de 1999 i de 21 de juny de 1999.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3579

Data del DOGV
:   09-09-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/7787


Data del document
:   24-08-1999

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * servei social
    * suport econòmic

RESOLUCIÓ de 24 d'agost de 1999, de la consellera de Benestar Social, per la qual es modifiquen els crèdits que financen els serveis socials regulats en l'Ordre de 30 de novembre de 1998 i determinats per les resolucions de 28 de gener de 1999, de 16 d'abril de 1999 i de 21 de juny de 1999. [1999/M7787]
  
El dia 30 de novembre de 1998 es va dictar l'ordre de la Conselleria de Benestar Social per la qual es regulaven i convocaven ajudes en matèria de serveis socials per a 1999 (DOGV núm. 3.397, de 21 de desembre de 1998). Aquesta ordre va ser tramitada pel procediment anticipat, d'acord amb allò disposat en l'Ordre de 26 de setembre de 1994, de la Conselleria d'Economia i Hisenda, raó per la qual el finançament de les ajudes que s'hi recollien van quedar condicionades a l'aprovació dels crèdits corresponents mitjançant la Llei de Pressupostos per a 1999 en les Corts Valencianes.
  
Una vegada aprovada la Llei 11/1998, de la Generalitat Valenciana, de Pressupostos per a l'exercici 1999, en aplicació d'allò establit en la disposició transitòria de l'ordre esmentada, i de conformitat amb el número 11 de l'article 47 de la Llei d'Hisenda Pública, text refós, es va procedir, mitjançant la Resolució de 28 de gener de 1999, de la consellera de Benestar Social (DOGV núm. 3.431, de 10 de febrer de 1999), a donar publicitat als crèdits i a les línies de subvenció destinades a finançar els serveis socials regulats en l'Ordre de la Conselleria de Benestar Social de 30 de novembre de 1998.
  
Amb posterioritat, i mitjançant la Resolució de 16 d'abril de 1999, s'incrementà el crèdit en algunes línies que financen l'esmentada ordre d'ajudes (DOGV núm. 3.484, de 29.04.1999). Tanmateix, avançat l'exercici pressupostari, esdevingué necessària una nova redistribució dels crèdits, la qual cosa va ser concretada per la Resolució de 21 de juny de 1999 (DOGV núm. 3.532, de 06.07.1999), que minorava algunes línies de subvenció per a les quals no hi havien expedients pendents de tramitar.
  
Conseqüentment, i sobre la base dels pertinents expedients de modificació pressupostària, s'ha procedit a incrementar la dotació d'aquelles línies de subvenció de l'ordre de convocatòria que han mostrat una major demanda social, amb els crèdits procedents, tant de les minoracions al·ludides, com de l'assignació de fons finalistes.
  
Per tant, sobre la base de tot allò exposat, i en compliment de l'últim paràgraf de la Resolució de 28 de gener de 1999, resolc:
  
Primer
  
Modificar la quantia de les línies de subvenció que tot seguit es detallen:
  
Denominació: "Serveis socials generals"
  
Línia de subvenció: 228-402/1999
  
Consignació pressupostària: increment de 287.544.535 PTA, i passa de 8.286.199.379 PTA a 0.296.099.508 PTA
  
Denominació: "Programes d'acció comunitària"
  
Línia de subvenció: 1827-405/1999
  
Consignació pressupostària: increment de 72.254.156 PTA, i passa de 421.956.095 PTA a 969.333.699 PTA
  
Denominació: "Serveis socials especialitzats: discapacitats"
  
Línia de subvenció: 31587-418/1999
  
Consignació pressupostària: increment de 6.456.795 PTA, i passa de 0.134.802.389 PTA a 1.969.044.597 PTA
  
Denominació: "Programes de discapacitats"
  
Línia de subvenció: 2189-417/1999
  
Consignació pressupostària: minoració de 9.937.055 PTA, i passa de 612.931.941 PTA a 236.765.194 PTA
  
Denominació: "Serveis socials especialitzats: sector menor"
  
Línia de subvenció: 1327-420/1999
  
Consignació pressupostària: minoració de 597.570 PTA, i passa de 2.944.111.798 PTA a 4.411.369.041 PTA
  
Denominació: "Programes del menor"
  
Línia de subvenció: 2195-424/1999
  
Consignació pressupostària: increment de 20.487.217 PTA, i passa de 98.824.444 PTA a 33.275.588 PTA
  
Denominació: "Integració social del poble gitano"
  
Línia de subvenció: 1331-427/1999
  
Consignació pressupostària: increment de 3.178.647 PTA, i passa de 011.300.989 PTA a 997.113.620 PTA
  
Denominació: "Prestacions econòmiques individuals - Atenció institucionalitzada de malalts mentals i discapacitats"
  
Línia de subvenció: 2735-429/1999
  
Consignació pressupostària: increment de 82.179.132 PTA, i passa de 25.898.055 PTA a 66.299.336 PTA
  
Denominació: "Prestacions econòmiques individuals - Acolliment de menors"
  
Línia de subvenció: 2771-439/1999
  
Consignació pressupostària: increment de 8.048.126 PTA, i passa de 63.171.648 PTA a 53.837.631 PTA
  
Denominació: "Absentisme escolar"
  
Línia de subvenció: 2475-440/1999
  
Consignació pressupostària: increment d'1.176.103 PTA, i passa de 02.877.692 PTA a 76.744.295 PTA
  
Segon
  
Publicar aquesta resolució en el Diari Oficial de la Generalitat Valenciana.